ગત નાણાકીય વર્ષ ૨૦૧૭-૧૮માં તા. ૧ એપ્રિલ, ૨૦૧૭થી તા. ૨ નવેમ્બર, ૨૦૧૭ સુધીમાં ટેક્સ વિભાગને રૂ. ૪૪૫.૦૮ કરોડની આવક થઈ હતી. જ્યારે આટલા જ સમયગાળામાં તંત્રે આ વખતે રૂ. ૫૮૦.૧૨ કરોડની આવક મેળવી છે, જે આવકમાં ૩૦ ટકાથી વધારેની વૃદ્ધિ દર્શાવે છે. ઝોનદીઠ અત્યાર સુધીની આવકની વિગત તપાસતાં જૂના નવા પશ્ચિમ ઝોનમાંથી સૌથી વધુ રૂ. ૧૮૭.૧૧ કરોડ, પશ્ચિમ ઝોનમાંથી રૂ. ૧૭૮.૦૪ કરૌડ, મધ્ય ઝોનમાંથી રૂ. ૮૪.૯૦ કરોડ, દક્ષિણ ઝોનમાંથી રૂ. ૫૩,૪૬ કરોડ, ઉત્તર ઝોનમાંથી રૂ. ૪૭.૫૦ કરોડ અને પૂર્વ ઝોનમાંથી સૌથી ઓછી રૂ. ૨૯.૧૧ કરોડની આવક નોંધાઈ છે. આમ, ગત વર્ષની સરખામણીએ આ વખતે અમ્યુકો સત્તાધીશોને પ્રોપર્ટી ટેકસની ૩૦ ટકા વધુ આવક થતાં તંત્રએ ખુશીની લાગણી વ્યકત કરી હતી.